**UGOVOR**

**O SUDJELOVANJU UČENIKA U MOBILNOSTI U KFAR SABU**

**MEIR ACADEMIC SCHOOL OF NURSING-**

**TEL AVIV UNIVERSITY**

Ovaj se Ugovor sklapa između *\_Medicinske škole Osijek*, \_Osijek\_ (mjesto) i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, roditelja/skrbnika učenika \_\_\_\_\_\_\_\_\_\_\_\_\_\_\_\_\_\_ koja/koji pohađa \_\_ \_\_\_\_\_ razred *\_Medicinske škole Osijek*.

**SUDJELOVANJE UČENIKA U PROJEKTU**

**BILATERALNE SURADNJE**

**Meir Academic School of Nursing, Izrael**

**Medicinska škola Osijek, Hrvatska**

1. Svi odabrani članovi učeničkog tima dužni su savjesno izvršavati sve aktivnosti i zadatke u tolerantnoj atmosferi, te si uzajamno pomagati i podržavati se. Potrebno je pridržavati se zadanih rokova za izvršavanje zadataka, te redovito dolaziti na projektne sastanke. Ako učenik nije u mogućnosti doći na projektni sastanak potrebno je javiti se koordinatoru ili nekome od nastavnika uključenih u projekt, te opravdati svoj izostanak. Učenici su također dužni sudjelovati u diseminacijskim aktivnostima (vršnjačko poučavanje, izjave za medije, tribine, okrugli stolovi…
2. Učenici mogu koristiti školske prostorije, resurse i opremu kako bi održali razne aktivnosti povezane s provedbom projekta.

**SUDJELOVANJE U AKTIVNOSTIMA UČENJA, PODUČAVANJA I OSPOSOBLJAVANJA(MOBILNOSTI)**

1. Svi učenici odabrani za sudjelovanje u projektu sudjelovat će u jednoj mobilnosti, no moraju ispuniti sljedeće uvjete: biti nazočni na svakom projektnom sastanku, kvalitetno i u roku izvršiti sve projektne zadatke koji su im zadani od strane nastavnika, te po mogućnosti

inicirati dodatne projektne aktivnosti, svojim ponašanjem i zalaganjem biti primjer drugim učenicima, biti otvoreni, komunikativni, te spremni na suradnju.

1. Ukoliko netko od učenika koji čine tim odustane od sudjelovanja u projektu ili ne izvršava svoje zadatke zamijenit će ga netko od ostalih učenika koji su članovi tima.
2. **Učenici na mobilnost u Kfar Sabu (Izrael) kreću sredinom lipnja 2022., a vraćaju se krajem lipnja 2022. Boravak se planira u trajanju od 8 do 10 dana. Prijevozno sredstvo je avion.**
3. Troškova prijevoza i smještaja za 4 učenika i nastavnika pokrit će Medicinska škola i Upravni odjel za obrazovanje Osječko-baranjske županije, te jednim dijelom sredstvima iz donacija .Učenici će boraviti u školskim domovima. Osim toga, smještaj će uključivati ​​obroke, uniforme i prijevoz do obrazovnih mjesta izvan škole.
4. Poslijepodne i vikend organizirat će članovi 'Rotary cluba', a moguć je smještaj među učenicima medicinskih sestara koji govore engleski jezik.
5. Potpisivanjem ovog Ugovora roditelj/skrbnik daje dopuštenje koordinatorici projekta za organizaciju prijevoza. U slučaju odustajanja učenika od mobilnosti troškove uzrokovane odustajanjem (osim u slučaju više sile) moraju podmiriti roditelji/skrbnici učenika, koji su tada dužni platiti iznos novca uplaćenog za prijevoz na bankovni račun škole.

**PRAVILA PONAŠANJA TIJEKOM AKTIVNOSTI UČENJA, PODUČAVANJA I OSPOSOBLJAVANJA**

1. Roditelji/skrbnici su dužni potpisati Ugovor i Suglasnost o sudjelovanju svog djeteta na mobilnost u Kfar Sabu u Izraelu.
2. Učenik mora imati važeću putovnicu
3. Obavezno je provođenje smjernica vezanih za Covid-19 u Izraelu.
4. Prije mobilnosti nastavnici koji će biti u pratnji i koordinator održat će roditeljski sastanak s roditeljima/skrbnicima i učenicima kako bi se razmijenile upute za putovanje (dokumentacija, suglasnosti, važne informacije domaćina, razmjena kontakata...).
5. Učenici koji sudjeluju u mobilnosti moraju se pridržavati uputa nastavnika u pratnji . Tijekom putovanja učenici se trebaju pridržavati uputa vozača, pilota i drugih.
6. Roditelji/skrbnici moraju obavijestiti koordinatora i nastavnike u pratnji o bilo kakvim bolestima djeteta i eventualnom korištenju lijekova tijekom mobilnosti. Nastavnici ne smiju učenicima davati lijekove.
7. Potpuno je zabranjeno konzumiranje alkohola, cigareta, droga.
8. Učenicima nije dopušteno odvajati se od skupine bez pristanka nastavnika.
9. Tijekom mobilnosti učenici moraju dolaziti na vrijeme, sudjelovati u svim aktivnostima pripremljenim od strane domaćina, te se pristojno i uzorno ponašati, te pružiti dobru sliku vlastite obitelji, škole, zemlje iz koje dolaze.
10. Tijekom izleta i raznih posjeta učenici se moraju pridržavati propisanih pravila ponašanja, te se s poštovanjem odnositi prema kulturnoj baštini drugih naroda.
11. Nastavnik u pratnji brine o učenicima tijekom putovanja, tijekom rada na projektnim zadacima u školi i drugim aktivnostima izravno povezanim s projektom. Za vrijeme boravka u mjestu mobilnosti učenici su se dužni pridržavati Pravilnika o kućnom redu ustanove Meir Academic school of nursingu u Kfar Sabi, tijekom boravka u Domu ili za vrijeme obilaska određenih kulturnih sadržaja u Tel Avivu. Učenici se tijekom mobilnosti trebaju ponašati sukladno načinu života zemlje u kojoj borave.
12. Svaki učenik mora imati karticu Europskog zdravstvenog osiguranja, a škola će se pobrinuti za putno osiguranje.
13. Učenici su dužni voditi brigu o vlastitim stvarima, vrijednim predmetima, a nastavnici u pratnji ili domaćini nisu odgovorni za gubitak istih.
14. Roditelj/skrbnik je suglasan da se njegovo dijete fotografira u projektne svrhe, te da se fotografije i videozapisi objavljuju u svrhu širenja projektnih rezultata.

**ZAVRŠNE ODREDBE**

1. U slučaju nepredviđenih okolnosti, koordinatoru projekta dozvoljeno je promijeniti odluke ugovora.
2. U slučaju problema vezanog za projekt, osoba koja donosi odluku kako bi riješila problem jest odbor koji se sastoji od: ravnatelja, koordinatora i jednog predstavnika nastavnika uključenih u projekt.
3. Ovaj ugovor sastavljen je u 3 istovjetna primjerka – jedan za roditelja/skrbnika, jedan za arhivu škole i jedan za projektnu dokumentaciju.

Ravnatelj: Roditelj/skrbnik:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

U Osijeku, \_\_\_\_\_\_\_\_\_\_\_\_\_\_ godine.